Bestyrelsesmøde Referat

Dansk Selskab for Kosmetisk Plastikkirurgi

13.06 2019 kl. 19.00

Sted: Trine Henriksen

Tilstede: Jesper Trillingsgaard, Jens Jørgen Elberg, Lena Carstensen (referent), Trine Foged Henriksen

1. Godkendelse af referat fra bestyrelsesmøde 2019-02-27
2. Status på hjemmesiden: Hjemmesiden er færdig. Ikke alle medlemmer har indsendt foto. Eventfunktionen fungerer nu således, at alle medlemmer kan oprette events. Evt upassende reklameevents vil blive fjernet af sekretær eller webmaster.
Vi har bedt webmaster om et tilbud på modernisering af hjemmesiden, med mulighed for en kortfunktion og nyheder på forsiden. JT har kontakten, og kontakter også NM design om den tidligere kontrakt.
3. Jens Jørgen har været til møde med Amin Kalaji, formand for vort norske søsterselskab, vedr. fællesnordisk samarbejde. Amin Kalaji har holdt møde med repræsentanter for de svenske og finske foreninger. Forslaget er en paraplyforening ”Nordic association of aesthetic plastic surgery”, som medlemmer af kosmetiske selskaber i Danmark, Norge, Sverige og Finland automatisk vil være medlemmer af. Der vil blive holdt stiftende møde i efteråret 2019. Der stræbes efter faglige møder/konferencer hvert 2. år, første gang i Norge i 2020.
4. Jens Jørgen Elberg har været til møde i Sundhedsstyrelsen som repræsentant for DPO og DSPR om uddannelse og restriktioner indenfor kosmetisk behandling.
5. Spørgsmål om lovgivning vedr opbevaring af patientdata. JT kontakter myndighederne herom.
6. DSPR efterårsmødes lørdagsprogram, Jesper Sørensen kommer med emnet ansigtsasymmetrier, og der skal findes en yderligere. Der foreslås flere forskellige internationale forelæsere, som TH vil tage kontakt til
7. Jais Berg, Jakob Astrup, Rikke Bredgaard og Faye Sarmady har ansøgt om medlemskab og er godkendt af bestyrelsen
8. Næste faglige pop-up-møde bliver på Aleris-Hamlet. Foreløbig dato onsdag 30. Oktober kl 17, og foreløbigt emne Body dysmorfic syndrome.

Næste møde finder sted hos Jens Jørgen Elberg den 29. August 2019 kl 19.